open-index/open-wikipedia-markdown huggingface dataset:
குர் மண்டி சிவன் கோயில்

**குர் மண்டி சிவன் கோயில்** (*Gur Mandi Siva Temple*) (ஷிவ் மந்திர்) எனும் இந்த சிவன் கோயில், இந்திய பஞ்சாப் பிராந்தியத்தின் பஞ்சாப் மாகாண ஜலந்தர் மாவட்டத்தில் உள்ள 'குர் மண்டி' என்னும் ஊரின் கிருஷ்ணா நகர் பகுதியில் அமைந்துள்ளது.

குர் மண்டியின் சுறுசுறுப்பான சந்தைப்பகுதியில் தாபிக்கப்பட்டுள்ள இச்சிவன் கோயில், இப்பகுதியின் மிக தொன்மையான கோயில்களில் ஒன்றாக அறியப்படுகிறது.

## கோயில் சிறப்பு
சிவபெருமான் மூலவராக வீற்றிருக்கும் இக்கோயிலின் பிரதான வாயில், இசுலாமிய பாரம்பரிய கட்டிடக்கலை பாணியிலும், எஞ்சிய பிறப் பகுதிகள் இந்து சமய மரபு மாற நடையிலும் கட்டப்பட்டள்ளது. லிங்கம்  பிரதிட்டை செய்யப்பட்டுள்ள இக்கோயிலின் பகுதியில், துளசி மந்திர், கர்த்தார்பூர் குருத்வாரா மற்றும் தேவி தாலாப் மந்திர் போன்ற பல கோயில்கள்  உள்ளன.

## கோயில் வரலாறு
தனித்துவமான இந்துக்கோயிலாக இது, 'சுல்தான்பூர் லோதி நவாப்' (*Sultanpur Lodhi Nawab*) ஆட்சிக்காலத்தின்போது கட்டப்பட்டிருக்கிறது. காலங்காலமாக செவிவழிச் செய்திகளின்படி, இந்த நவாப், திருமணமான ஒரு இந்துப்பெண் மீது இச்சை கொண்டதாகவும் தீவிர சிவபக்தையான அந்த பெண், பாசுகி எனும் தெய்வப்பாம்பால் காப்பாற்றப்பட்டதாகவும் சொல்லப்படுகிறது. பின்னர் மனந்திருந்திய அந்த நவாப் மன்னிப்பு கேட்டுக்கொண்டு அந்த பெண்ணின் கட்டளைப்படி இந்த சிவன் கோயிலை தாபித்ததாகக் கூறப்படுகிறது. மேற்சொன்ன செய்திப்படி, ஒரு இந்துக்கோயிலை பள்ளிவாசல் காத்துநிற்கின்ற தோரணையில் கட்டப்பட்ட இக்கோயில், சமயம், இனப்பாகுபாடற்று விளங்குவது குறிப்பிடத்தக்கது.

## உபத் தகவல்கள்
* **விசேட நாட்கள்**: ஷிவ் மந்திர் எனும் இச்சிவன் கோயில், ஆண்டு முழுவதும் திறக்கப்படுகிறது. நாள்தோறும் சிவபக்தர்கள் பெருமளவில் வந்தவண்ணம் இருப்பினும், குறிப்பாக சிவராத்திரி மற்றும் மற்ற இந்து சமய விழாக்களின் போது கூடுதலான கூட்டங்கள் குமிழுவதாக அறியப்படுகிறது.

### வருகை தகவல்
* **வான் மார்க்கம்**: பஞ்சாப் ஜலந்தர் மாவட்டத்தில் உள்ள குர் மண்டி சிவன் கோயில் வந்தடைய அமிருதசரசு வானூர்தி தளத்தைப் பயன்படுத்திக்கொள்ளலாம்.
* **இரும்புத்தடம்**: தொடருந்தில் இக்கோயிலை வந்தடைய, ஜலந்தரியிலிருந்து இந்தியாவின் அனைத்துப் பகுதிகளுக்கும் இரும்புப் பாதை நன்கு இணைக்கப்பட்டுள்ளது. இருப்பினும், தில்லி - அமிருதசரசு இடையேயான ஜலந்தர் தொடருந்து மார்க்கம் மிக எளிதானதாகும்.
* **சாலை வழி**: மேற்கூறிய மார்க்கங்களிலும், மற்றும் பேருந்து, சீருந்து பிற சாலை ஊர்ந்துகள் யாவும் சிவன் கோயில் உள்ள, குர் மண்டியிலிருந்து ஜலந்தர்க்கு ஏதுவான சாலைகள் இணைந்துள்ளன.

## சான்றாதாரங்கள்

* குர் மண்டி சிவன் கோயில் முகப்புத் தோற்றம்

பகுப்பு:ஜலந்தர் மாவட்டம்
பகுப்பு:இந்தியாவில் உள்ள சிவன் கோயில்கள்
பகுப்பு:இந்திய பஞ்சாபில் உள்ள இந்துக் கோவில்கள்
ஜலந்தர் சோடல் கோயில்

**சோடல் கோயில்** அல்லது **பாபா சோடல் மந்திர்**  (*Sodal temple of Jalandhar*) என்றறியப்படும் இந்தக் கோயில், இந்திய பஞ்சாப் பகுதியில் பஞ்சாப் மாகாணத்தின் ஜலந்தர் நகரில் அமைந்துள்ளது. 'பாபா சோடன்' என்பவருக்காக தாபிக்கப்பட்ட இக்கோயில், பஞ்சாப் ஜலந்தரின் பிரசித்தி பெற்ற  புராதனக் கோயில்களில் ஒன்றாக அறியப்படுகிறது.

## தல வரலாறு
சோடல் பாபாவை பற்றி சொல்லப்படும் ஒரு புராண கதையின்படி, தனது தாயுடன் அருகிலிருந்த ஒரு குளத்திற்கு இந்த பாபா சென்றுள்ளார். அவர், சிறிய மண் உருண்டைகளை தன் தாய் மீது விட்டெறிந்து விளையாடியதாகவும், இதனால் சற்று சினங்கொண்ட அவரது தாய் கோபத்தில் தன்னை மறந்து அவரை சபித்ததாகவும் கூறப்படுகிறது. திரும்பவும் அவரை சபிக்க தூண்டிய பாபா அதன்படியே குளத்தில் விழுந்து பின் திரும்பவேயில்லை என்றும் பின்னர், ஒரு பாம்பு வடிவத்தில் குளத்திலிருந்து வெளிப்பட்ட பாபாஜி பின் இவ்வுலகைவிட்டு மறைந்ததாகவும் நம்பப்படுகிறது.

## தல விவரம்
இக்கோயிலில், ஒரு சிறிய ஆண் குழந்தை (சோடல்) கடவுளாக வழிபடப்படுகிறது. மேலும், இத்தலத்தின் மூலவராக உள்ள பாபா எனப்படும் சோடல், ஜலந்தர் நகரின் 'கத்ரி' சமுதாயத்தை (*Khatri caste in Jalandhar*) சார்ந்த சத்தா (*Chadha*) இனவழித் குடும்பத்திற்கு சொந்தமானவர் என நம்பப்படுகிறது. இந்த கோயிலில் சோடல் சிலையொன்று பிரதிட்டை செய்யப்பட்டுள்ளது, அச்சிலையை வணங்குவோருக்கு நினைத்தது நிறைவுறும் என்றும், அதிலும் குறிப்பாக குழந்தைகள் வேண்டுதல் விரைவில் நடப்பதாக ஒரு தொன்னம்பிக்கை உள்ளது.

## சுற்றுலா தகவல்:
பாபா சோடல் கோயிலுக்கு சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அலுவலகம் உள்ளது. மேலும் தகவலுக்கு, பின்வரும் முகவரியில் தொடர்பு கொள்ளலாம்.
* **முகவரி**: சுற்றுலா தகவல் அலுவலகம்இளைஞர் விடுதிஅமிருதசரசு, பஞ்சாப், தொலைத்தொடர்பு எண்: 91-183-2231452, 91-183-2231452.

## சான்றாதாரங்கள்

* ஒரு புனித பாம்பு வடிவில் சோடல் பாபா படிமம்.

## வெளியிணைப்புகள்
*Jai Baba Sodal - Official Web Site Of Baba Sodal Mandir 

பகுப்பு:ஜலந்தர் மாவட்டம்
பகுப்பு:இந்திய பஞ்சாபில் உள்ள இந்துக் கோவில்கள்
எம். சாரதா மேனன்

**மா. சாரதா மேனன்** (*M. Sarada Menon*, 5 ஏப்ரல் 1923 – 5 திசம்பர் 2021) என்பவர் இந்தியாவின் முதல் பெண் மனநல மருத்துவர் மற்றும்  ஸ்கார்ப் என்னும் தொண்டு நிறுவனத்தை தொடங்கிய பெண்மணி ஆவார். இவர்  பத்ம பூசண் விருது, அவ்வையார் விருது ஆகியவற்றைப் பெற்றவர்.

## கல்வி
1923 ஆம் ஆண்டு மங்களூரில் கே, சங்கர மேனன், நாராயணி தம்பதியின் மகளாகப் பிறந்தார் சாரதா. தந்தை நீதிபதி என்பதால் மாறுதல் காரணமாக குடும்பம் இடமாறிக் கொண்டே இருந்தது. படிப்பின் நிமித்தம்  சென்னையில் உள்ள பள்ளியில் சாரதாவை சேர்த்துவிட்டார் தந்தை. பெண்கள் கிறிஸ்தவக் கல்லூரியில் அவர் பட்டப்படிப்பை முடித்தார். 1951 ஆம் ஆண்டு மதராஸ் மருத்துவக் கல்லூரியில் மருத்துவப் பட்டம் பெற்றார். மருத்துவப் பட்ட மேல்படிப்பை 1957 ஆம் ஆண்டு தில்லியில் முடித்தார். பெங்களூரில் நிம்ஹன்ஸ் நிறுவனத்தில் ஈராண்டு மனநல சிகிச்சை படிப்பில் டிப்ளோமா முடித்தார்.

## பணிகள்

1959 ஆம் ஆண்டு கீழ்ப்பாக்கம் அரசு மனநல மருத்துவமனையில் தமிழக அரசு சாதாரவை கண்காணிப்பாளாராக நியமித்தது. அந்தப் பணியில் அமர்ந்த முதல் பெண்ணானார். 1971 ஆம்  ஆண்டு ஐ. பி. எஸ் அதிகாரியான ஸ்ரீகுமார மேனனைத் திருமணம் செய்து கொண்டார்.

1978 ஆம் ஆண்டு பணி ஓய்வு பெறும் வரை கீழ்ப்பாக்கம் அரசு மனநல  மருத்துவமனையில் பணியாற்றினார். ஓய்வு பெற்ற பின்னும் மனநலம் குன்றியவர்களுக்கான நலப்பணிகளைத தன்னார்வத்துடன் செய்துவந்தவர், மனநலம் குன்றியவர்களை ஒன்றிணைப்பதற்காக "ஆஷா" என்ற அமைப்பை நிறுவினார்.

1984 இல் ஸ்கார்ப்(ஸ்கிசோபரெனியா ரிசர்ச் பவுண்டேஷன்) என்னும் சேவை நிறுவனத்தைத் தோற்றுவித்தார். அந்நிறுவனம் மன நோயாளிகளைப் பேணுதல், அவர்களுக்கு சிகிக்சை,  மறுவாழ்வு அளித்தல்,  தொழில், வேலை வாய்ப்புகளுக்கான பயிற்சிகள் அளித்தல் போன்றவற்றைச் செய்கிறது.

## விருதுகள்
மத்திய அரசு இவரது சேவையை பாராட்டி 1992 ஆம் ஆண்டு மத்திய அரசு பத்மபூசண் விருது வழங்கி கெளரவித்தது.

தமிழ்நாடு அரசு  மருத்துவர் சாரதா மேனனுக்கு 2016 ஆம் ஆண்டுக்குரிய அவ்வையார் விருதை வழங்கி அவரைக் கெளரவித்தது.

சென்னையில் உள்ள இந்தியன் வளர்ச்சி அறக்கட்டளையின் சார்பில் 
சாரதா மேனனுக்கு  2016 ஆம் ஆண்டிற்கான **அன்னை தெரசா நினைவு விருது** வழங்கப்பட்டது.

## இறப்பு
இவர் சென்னையில் 2021, திசம்பர் 5, அன்று தன் 98வது வயதில் இறந்தார்.

## மேற்கோள்

பகுப்பு:பத்ம பூசண் விருது பெற்றவர்கள்
பகுப்பு:1923 பிறப்புகள்
பகுப்பு:2021 இறப்புகள்
பஞ்சாபி பத்தி

**பஞ்சாபி பத்தி** (*bhathi*, () என்பது பஞ்சாப் பகுதியில் பயன்படுத்தப்படும் ஒருவகை அடுப்பாகும். இது கல் அடுப்பை (masonry oven) ஒத்தது.

பத்திகள் அதிகமாக இராஜஸ்தானிலும் பஞ்சாப் பகுதியிலும் பயன்படுத்தப்படுகின்றன. இராஜஸ்தானில் பயன்படுத்தப்படும் பாரம்பரிய பத்திகளின் மேற்புறம் மூடப்பட்டிருக்கும்; சமைக்க வேண்டிய பார்லி போன்ற தானியங்கள் பாத்திரங்களில் அடுப்பின் உட்புற அமைப்பில் வைக்கப்படுகின்றன. திறந்த மேற்புறத்துடனும் பத்திகள் உள்ளன. அதிகளவில் உணவு சமைப்பதற்கு இவ்வகையான பத்திகள் பயன்படுகின்றன. மேற்புறத்தில் வாணலிகள் அல்லது பெரிய பாத்திரங்கள் வைக்கப்பட்டு அவற்றில் உணவு சமைக்கப்படுகிறது

## வடிவமைப்பு

பஞ்சாப் பகுதியில் பயன்படுத்தப்படும் பாரம்பரியமான பத்திகள் அமைக்கப்படும் விதம்:

தரையில் ஒரு துளை தோண்டப்பட்டு அத்துளையின் மறுபக்கத்தில் அடுப்பிலிருந்து புகை வெளியேறுவதற்கான உருளை வடிவ திறப்பு அமைக்கப்படுகிறது. துளையின் பக்கங்கள் களிமண்ணால் பூசப்பட்டு, தரைக்கு மேல் வட்டவடிவில் சுவர் அமைக்கப்படுகிறது. பத்தியின் ஒரு பக்கத்தில் விறகு, மூங்கில் இலைகள் அல்லது புற்கள் கொண்டு தீமூட்டுவதற்கான திறப்பு ஏற்படுத்தப்படுகிறது. பத்தியின் மேற்புறம் திறந்திருந்திருக்கும். அவ்வாறு திறந்திருக்கும் பகுதியானது உலோகப் பாத்திரங்களால் மறைக்கப்பட்டு, அதிகளவான வெப்பத்தைப் பெறும் பொருட்டு அந்த உலோகப் பாத்திரங்களில் மணல் நிரப்பப்பட்டிருக்கும். பத்திகளில் வறுக்கப்பட்ட வெல்லம் கலந்த  சோளம், கோதுமை தானியங்கள் பஞ்சாப் பகுதியின் பாரம்பரியச் சுவைகொண்ட உணவுப் பொருட்களாகும். பழங்காலத்தில் பஞ்சாப் பகுதியின் சிற்றூர்கள் ஒவ்வொன்றிலும்  பல பத்திகள் இருந்தன, ஆனால் இவ்வழக்கம் சிறிதுசிறிதாக மறைந்து கொண்டு வருகிறது.

## மேற்கோள்கள்

பகுப்பு:பஞ்சாபி பண்பாடு
ஆர். டி. ராஜசேகர்

**ஆர். டி. ராஜசேகர்** ஒரு இந்தியத் திரைப்பட ஒளிப்பதிவாளராவார். இவர் கௌதம் மேனன், ஏ. ஆர். முருகதாஸ் போன்ற இயக்குநர்களின் திரைப்படத்தில் ஒளிப்பதிவாளராக பணியாற்றியுள்ளார்.

## பணியாற்றிய திரைப்படங்கள்

## மேற்கோள்கள்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
கரூசக நாடு

[right|thumb|250px|[மகாபாரதம்|மகாபாரத இதிகாச கால நாடுகள்]]

**கரூசக நாடு** (Karusha Kingdom),  மகாபாரத இதிகாசம் குறிப்பிடும் பண்டைய பரத கண்டத்து யாதவர்கள் ஆண்ட நாடுகளில் ஒன்றாகும்.  கருச நாடு, தற்கால மத்தியப் பிரதேசத்தின் தாதியா மாவட்டம் என அறியப்படுகிறது. கருச நாட்டு மன்னர்களில் புகழ் பெற்றவர் தந்தவக்ரன் ஆவார்.
சேதி நாட்டிற்கு தெற்கில் அமைந்த கருச நாட்டின் மன்னன் தந்தவக்ரன், சிசுபாலனின் நெருங்கிய கூட்டாளி ஆவார்.   தந்தவக்ரனும், சிசுபாலனும் கிருஷ்ணாரால் கொல்லப்பட்டனர்.

## மகாபாரதக் குறிப்புகள்
போஜர்கள், குந்தலர்கள், காசி-கோசலர்கள், குந்திகள், சேதிகளுடன் கருசர்களையும், பண்டைய ஆரியவர்த்த இன மக்களாக மகாபாரதம் குறிப்பிடுகிறது. (மகாபாரதம் துரோண பருவம் 6: 9)

### கூட்டாளிகள்
* பாஞ்சால நாட்டு இளவரசி திரௌபதியின் சுயம்வரத்தில் புகழ்பெற்ற யாதவர்களான பலராமன் மற்றும் கிருஷ்ணருடன் கருச நாட்டு மன்னர் தந்தவக்ரனும் கலந்து கொண்டார்.

* தருமன் நிறுவிய புதிய இந்திரப்பிரஸ்தம் அரண்மனையைக் காண, கருச நாட்டு மன்னர் தனது நண்பர் சேதி நாட்டு மன்னர் சிசுபாலன் மற்றும் யாதவத் தலைவர்களுடன் வந்திருந்தார்.  (2: 4)

* கருச நாட்டு மன்னர் தந்தவக்ரன், மற்போரில் சிறந்த மகத நாட்டின் மன்னர் ஜராசந்தனின் சீடர் ஆவார். (2,14)

## குருச்சேத்திரப் போரில்
குருச்சேத்திரப் போரில், சேதி நாட்டு சிசுபாலனின் மகன் திருஷ்டகேது தலைமையிலான படைப்பிரிவில், கருச நாட்டுப் படைகள் மற்றும் காசி நாட்டுப் படைகளும் இணைந்து பாண்டவர் அணியில் சேர்ந்து, கௌரவர்களுக்கு எதிராகப் போரிட்டனர்.

கருச நாட்டவர்களுடன், மத்சயர்கள், பாஞ்சாலர்கள், சூரசேனிகள், சிருஞ்சயர்கள், சோமகர்கள், சூரர்கள், பிரபாதகரர்கள், கேகயர்கள், பாண்டியர்கள், காஞ்சிகள்,  மூசிகர்கள், சேரர்கள்,  சோழர்கள், திராவிடர்கள்,  ஆந்திரர்கள், கோசலர்கள், மகதர்கள், சாத்தியகி தலைமையிலான யாதவர்கள் பாண்டவர் அணியில் சேர்ந்து குருச்சேத்திரப் போரில் கலந்து கொண்டனர். (6-47,54,98,107) (7-9,11,21,153), (8-12,30,47,49,54,56,73,78

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
நேபா நாடு

**நேபா நாடு** (Nepa Kingdom), மகாபாரத இதிகாசம் கூறும் பண்டைய பரத கண்ட நாடுகளில் ஒன்றாகும். நேபா நாடு, இமயமலை நாடுகளில் ஒன்றான தற்கால நேபாளத்தை குறிக்கிறது.

## மகாபாரதக் குறிப்புகள்

### தருமனின் இராசசூய வேள்வியில்
தருமன் நடத்திய இராசசூய வேள்வியில், இமயமலை நாடுகளின் மன்னர்களுடன்,  நேபா நாட்டினரும் கலந்து கொண்டு, தங்கள் நாட்டிலிருந்து கொண்டு வந்த அரிய வகை பொருட்களை தருமருக்கு காணிக்கையாக செலுத்தினர். 
நேபா இன மக்களுடன் சித்திரகர்கள், குக்குரர்கள், கரஸ்கர்கள், சீனர்கள், யவனர்கள்,  சகர்கள், ஹர ஹூணர்கள், இமயமலை நாட்டவர்கள், உத்தரர்கள் மற்றும் இமயமலைக் காடுகளில் வாழும் இன மக்கள் தருமருக்கு காணிக்கை செலுத்த அரண்மனை வாயிலில் காத்திருந்தனர் என சபா பருவத்தில் விளக்கப்பட்டுள்ளது.

### பிற குறிப்புகள்
மகாபாரதம், பர்வம் 13, அத்தியாயம் 34-இல் நேபா நாட்டவர்களை நிப்பர்கள் என்றும் குறிப்பிடுகிறது. நேபா இன மக்களையும்,  ஹேஹேய நாட்டின் தலஜங்கர்களையும் முனிவர் அங்கிரஸ்சின் மகன் பிருகு வென்றதாகவும்,  ஐல இன மக்களை  பாரத்துவாசர் வென்றதாகவும் குறிப்பிடுகிறது.

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
செ. மாதவன்

**செ. மாதவன்** (20 ஆகத்து 1933 - 3 ஏப்ரல் 2018)  ஓர் இந்திய அரசியல்வாதியும், தமிழ்நாடு சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும், தமிழகத்தின் முன்னாள் அமைச்சரும் ஆவார். இவர் 1933 ஆகத்து 20 அன்று செல்லையா பிள்ளை என்பவருக்கு மகனாக சிங்கம்புணரியில் பிறந்தவர்.

## அரசியல் வாழ்க்கை
1962 ஆம் ஆண்டு நடந்த தமிழ்நாடு சட்டமன்றத் தேர்தலில் திருக்கோஷ்டியூர் தொகுதியில் (தற்போது நீக்கப்பட்ட தொகுதி) திராவிட முன்னேற்றக் கழகம் சார்பாக போட்டியிட்டு வெற்றிபெற்றார். அதன்பின்னர், மாற்றியமைக்கப்பட்ட திருப்பத்தூர் தொகுதியில்   1967, மற்றும் 1971 ஆகிய ஆகிய ஆண்டுகளில் தொடர்ந்து இரண்டு முறை சட்ட மன்ற உறுப்பினராக இருந்தார். இந்த மூன்று முறையும் தி.மு.க. சார்பில் அவர் போட்டியிட்டு வென்றார். அண்ணாதுரை அமைச்சரவையில் சட்ட அமைச்சராகவும், 1967 -1976 ஆண்டுகளில் மு. கருணாநிதி அமைச்சரவைகளில் சட்டம், கூட்டுறவுத் துறை, தொழில் துறை அமைச்சராக மாதவன் பணியாற்றினார்.

1982 ஆண்டு தி.மு.க.வில் இருந்து விலகி அஇஅதிமுகவில் சேர்ந்தார். அதைத்தொடர்ந்து 1984 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாக திருப்பத்தூர் தொகுதியில் போட்டியிட்டு  வெற்றி பெற்றார்.  1990-96ஆம் ஆண்டுகளில் அ.தி.மு.க. சார்பில் மாநிலங்களவை உறுப்பினராக இருந்தார். எம்.ஜி.ஆர். காலத்தில் அஇஅதிமுகவின் பொருளாளராக இருந்தார். எம்.ஜி.ஆர் இறந்தபிறகு இரண்டாக பிளவுபட்ட அ.தி.மு.கவில் சானகி அணியில் இணைந்தார்.

1996ஆம் ஆண்டு தி.மு.க. தலைவர் கருணாநிதி முன்னிலையில் மீண்டும் தி.மு.க.வில் தன்னை இணைத்துக்கொண்டு. திமுகவில் உயர்நிலை செயல்திட்டக்குழு உறுப்பினராக இருந்தார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:1933 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:2018 இறப்புகள்
பகுப்பு:சிவகங்கை மாவட்ட மக்கள்
பகுப்பு:1948 பிறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
சிசு-சத்துலுச்சு

**சிசு-சத்துலுச்சு இராச்சியங்கள்** (*Cis-Sutlej states*) சத்துலுச்சு ஆற்றிற்கு வடக்கே, இமயமலைக்கு கிழக்கே, யமுனை ஆற்றிற்கும் தில்லி மாவட்டத்திற்கும் தெற்கே,சிர்சா மாவட்டத்திற்கு  மேற்கே அமைந்துள்ள  பஞ்சாப் பகுதியின் இராச்சியங்களின் குழுவாகும். இந்த இராச்சியங்களை மராத்தியப் பேரரசின் வழித்தோன்றல்களான சிந்தியா வம்சத்தினர் ஆண்டு வந்தனர். சிசு-சத்துலுச்சு பகுதியில் இருந்த பல்வேறு சிறிய பஞ்சாபி இராச்சியங்கள் மராட்டியர்களுக்கு கப்பம் கட்டி வந்தனர். 1803-1805இல் இரண்டாம் ஆங்கிலேய மராத்தியப் போரில் தோல்வியடைந்த  மராட்டியர்களிடமிருந்து இப்பகுதி பிரித்தானியர்கள் வசமாயிற்று.

## மாவட்டங்களும் இராச்சியங்களும்
### தற்போதைய மாவட்டங்களும் கோட்டங்களும்
*சண்டிகர் ஒன்றியப் பகுதி
*பட்டியாலா மாவட்டம்
*சாகிப்ஜாதா அஜித்சிங் நகர் மாவட்டம்
*மான்சா மாவட்டம்
*பர்னாலா மாவட்டம்
*சங்கரூர் மாவட்டம்
*ஜலந்தர் மாவட்டம்
*முக்த்சர் சாகிப் மாவட்டம்
*ஹோசியார்பூர் மாவட்டம்
*பட்டிண்டா மாவட்டம்
*லூதியானா மாவட்டம்
*பெரோஸ்பூர் மாவட்டம் 
*பஞ்சகுலா மாவட்டம்
*ஹிசார் மாவட்டம்
*அம்பாலா மாவட்டம்

### [[மன்னர் அரசு (பிரித்தானிய இந்தியா)]]
*பட்டியாலா
*ஜிந்த்
*நாபா
*பரீத்கோட்
*மலேர் கோட்லா
*கல்சியா
*கைத்தல்
## மேற்சான்றுகள்

பகுப்பு:பஞ்சாபின் வரலாறு
பகுப்பு:அரியானாவின் வரலாறு
பகுப்பு:பிரித்தானிய இந்தியா
ஆஸ்திரேலியா நாட்டுப்பண்

**ஆஸ்திரேலியா நாட்டுப்பண்** ( **Advance Australia Fair** ) என்பது ஆத்திரேலியா நாட்டின் நாட்டுப்பண் ஆகும். இதை எழுதி இசையமைத்தவர், ஸ்காட்லாந்தில் பிறந்த பள்ளி ஆசிரியர் பீட்டட் டோட்ஸ் மெக்கார்மிக் என்பவராவார். இவர் தன் 21 ஆம் வயதில் சிட்னிக்கு வந்தார். நேரம் கிடைக்கும் போது, உள்ளூர் கிருத்தவ தேவாலயங்களில் சமூகப் பணி செய்துவந்தார். தேவாலய இசைக்குழுவில் சேர்ந்தும் இருந்தார். ஒரு முறை மெக்கார்மிக் ஒரு கண்காட்சிக்கு  சென்றபோது, அங்கே பல நாடுகளின் நாட்டுப்பண்கள் இசைக்கப்பட்டன. ஆனால், ஆஸ்திரேலியாவுக்கென தனியாக நாட்டுப்பண் இல்லாததைக் கண்டு  வருந்தினார். பின்னர்  பாடல் ஒன்றை அவரே எழுதி,  அந்தப் பாடலுக்கு இசையும் அமைத்தார். 1878 ஆண்டு சிட்னியில் ஒரு விழாவில் முதன்முதலில் இந்தப் பாடல் பாடப்பட்டு பிரபலம் ஆனது. பின்னர் பாடல் சிறிது திருத்தப்பட்டு, 1901 இல் 10 ஆயிரம் பேர் பாடினார்கள்.  இந்தப் பாடலை இறைவன் அரசியைக் காப்பாராக என்னும் பாடலுக்கு பதிலாக நாட்டுப்பண்ணாக  ஏற்பது குறித்து 1977 இல் பொதுமக்களிடம் பொதுக் கருத்துக்கணிப்பு நடத்தப்பட்டது. அதன்பிறகு இந்தப்பாடலை ஆஸ்திரேலியாவின் நாட்டுப்பண்ணாக 1984 இல் அறிவிக்கப்பட்டது. 
## வரிகள்

## மேற்கோள்கள்

பகுப்பு:நாட்டுப்பண்கள்
பகுப்பு:ஆத்திரேலியா
கசர்கள்

**கசர்கள்** (Khasas) மகாபாரதம் கூறும் பண்டைய பரத கண்டத்தின் வடக்கில் உள்ள நேபாளம், காஷ்மீரம், இமாச்சலப் பிரதேசம், உத்தராகண்ட்  மற்றும் வடமேற்கு இந்தியா போன்ற  இமயமலைப் பகுதிகளில் வாழ்ந்த இந்தோ ஆரிய மக்கள் ஆவார்.  

## மகாபாரதக் குறிப்புகள்
சீனர்கள், பகலவர்கள், யவனர்கள், சகர்கள், சவரர்கள், கிராதர்கள், சிங்களவர்கள் போன்ற மிலேச்சர்களுடன் சேர்த்து கசர்களையும் மகாபாரதம் குறிப்பிடுகிறது.

### குருச்சேத்திரப் போரில்
குருச்சேத்திரப் போரில் கச நாட்டுப் படைவீரர்கள், காம்போஜர்கள், சகர்கள் போன்ற மிலேச்சர்களுடன் இணைந்து, கௌரவர் அணியில் சேர்ந்து, பாண்டவர்களுக்கு எதிராக நீண்ட வாட்களுடன் போரிட்டனர். (மகாபாரதம், உத்யோக பருவம், 5-161,162)

## இதனையும் காண்க
* பரத கண்டம்

## மேற்கோள்கள்

பகுப்பு:பண்டைய இந்திய இனக்குழுக்கள்
பெராக்சிநைட்ரைட்டு

**பெராக்சிநைட்ரைட்டு** *(Peroxynitrite)* ONOO− என்ற வாய்ப்பாட்டைக் கொண்டிருக்கும் ஒரு அயனி ஆகும். சில சந்தர்ப்பங்களில் இதை பெராக்சோநைட்ரைட்டு என்ற பெயராலும் அழைக்கிறார்கள். இவ்வயனி நைட்ரேட்டினுடைய (NO3−) நிலைப்புத்தன்மையற்ற ஒரு உள்ளமைப்பு மாற்று வடிவம் ஆகும். இதனுடைய இணை அமிலம் உயர் வினைத்திறன் கொண்டிருந்த போதிலும், காரக் கரைசல்களில் பெராக்சிநைட்ரைட்டு நிலைப்புத்தன்மையுடன் காணப்படுகிறது. ஐதரசன் பெராக்சைடுடன் நைட்ரைட்டைச் சேர்த்து பெராக்சிநைட்ரைட்டு தயாரிக்கப்படுகிறது.

: H2O2  +   →  ONOO−  +  H2O

பெராக்சிநைட்ரைட்டு ஓர் ஆக்சிசனேற்றி மற்றும் நைட்ரோ ஏற்றம் செய்யும் முகவராகச் செயல்படுகிறது. ஆக்சிசனேற்றப் பண்பின் காரணமாக பெராக்சிநைட்ரைட்டால் டி.என்.ஏ மற்றும் புரதங்கள் உள்ளிட்ட உயிரணுக்களில் உள்ள அணியணியான மூலக்கூறுகளை சேதப்படுத்த முடியும்.: உயராக்சைடு தனி உறுப்புகளுடன் நைட்ரிக் ஆக்சைடு தனி உறுப்பு இணைந்து பெராக்சிநைட்ரைட்டு உருவாக்கம் அமைந்திருப்பதாக நடைமுறையில் சுட்டிக் காட்டப்படுகிறது:
:• + •NO → .

இவ்விரு தனி உறுப்புகளும் இணைவதால் உருவாகும் பெராக்சி நைட்ரைட்டு ஒரு தனி உறுப்பு அல்ல ஆனால் இதுவொரு வலிமையான ஆக்சிசனேற்றியாகும்.

அமில ஐதரசன் பெராக்சைடுடன் சோடியம் நைட்ரைட்டைச் சேர்த்து சூடுபடுத்தி, அதைத் தொடர்ந்து உடனடியாக சோடியம் ஐதராக்சைடு சேர்ப்பதால் ஆய்வகத்தில் பெராக்சிநைட்ரைட்டு தயாரிக்கப்படுகிறது. 302 நானோ மீட்டரில் ஒளி உட்கிரகித்தல் அளவீட்டின் படி பெராக்சிநைட்ரைட்டின் அடர்த்தி அளவு (pH 12, ε302 = 1670 M−1&nbsp;cm−1) ஆகும்.

## மின்னணு மிகுபொருளாக

ONOO− கார்பன் டை ஆக்சைடுடன் ஒரு மின்னணு மிகுபொருளாக வினைபுரிகிறது. கார்பன் டை ஆக்சைடின் செறிவு 1மி.மீ ஆக இருப்பதால் ONOO− அயனியுடன் விரைவாக வினைபுரிகிறது. இதனால் உடலியங்கியல் சூழலில் ONOO− அயனியுடன் கார்பன் டை ஆக்சைடு வினைபுரிந்து நைட்ரசோபெராக்சிகார்பனேட்டு (ONOOCO2− ) உருவாகிறது. ONOO− அயனி உருவாதலுக்கு மிகப்பரவலான மேலாதிக்கம் செலுத்தும் வழிமுறையும் இதுவேயாகும். ONOOCO2- சமப்பிளவடைந்து கார்பனேட்டு தனியுறுப்பு மற்றும் நைட்ரசன் டை ஆக்சைடு, மீண்டும் ஒரு சோடி கூண்டு தனியுறுப்புகளாக உருவாகிறது. தோராயமாக 66 சதவீதம் நேரத்தில் இவ்விரண்டு தனியுறுப்புகளும் மீள்சேர்க்கைக்கு உட்பட்டு கார்பன் டை ஆக்சைடு மற்றும் நைட்ரேட் ஆக உருவாகின்றன. எஞ்சியுள்ள 33% நேரத்தில் இவ்விரண்டு தனியுறுப்புகளும் கரைப்பான் கூண்டிலிருந்து தப்பித்து தனியுறுப்புகளாக மாறுகின்றன. இவ்விரண்டு விளைபொருட்களே (கார்பனேட்டு தனியுறுப்பு மற்றும் நைட்ரசன் டை ஆக்சைடு) பெராக்சிநைட்ரேட்டு சார்ந்த உயிரணு சேதத்திற்கு காரணமானவையாக நம்பப்படுகிறது.

## மேற்கோள்கள்

பகுப்பு:ஆக்சி எதிர்மின்னயனிகள்
ஆரியவர்த்தம்

**ஆரியவர்த்தம்**  () (Āryāvarta) என்பது சமஸ்கிருத மொழி இலக்கியங்களின் படி, இந்தியத் துணைக்கண்டத்தில் இந்தோ ஆரிய மக்கள் வாழ்ந்த விந்திய மலைத்தொடரின் வடக்கு பகுதிகளான, பண்டைய காந்தாரம், பாக்லீகம், மத்திர நாடுகளும், தற்கால சிந்து மாகாணம், பஞ்சாப் பகுதிகள், குஜராத், இராஜஸ்தான், உத்தரப் பிரதேசம், உத்தரகாண்ட், பிகார், மேற்கு வங்காளம்  வங்காளதேசம் மற்றும் தெற்கு நேபாளம் உள்ளடக்கிய  நிலப்பகுதிகளாகும். பரசுராமரால், காசியப்ப முனிவருக்கு பூமியின் நடுப்பகுதி " ஆரியவர்த்தம்" என்ற புண்ணிய பூமியை தானமாக வழங்கப்பட்டது. ஆதாரம் : ஸ்ரீமத்பாகவதம் (9:16:22)

## இலக்கிய ஆதாரங்கள்
மனுதரும சாத்திரத்தின் படி, வடக்கில் இமயமலை முதல் தெற்கில் விந்திய மலைத்தொடர் வரையிலும்; கிழக்கில் கிழக்கு கடல் (வங்காள விரிகுடா) முதல் மேற்கில் அரபுக் கடல் வரையிலான பகுதிகளை ஆரியவர்த்தம் எனக் குறிப்பிடுகிறது. (2.22)  ஸ்ரீமத் பாகவதம் ( 9:16:22) 

ஆரியவர்த்தப் பகுதியை கல்ப வேதாங்க சூத்திரங்களிலும், வசிட்டரின் தர்ம சூத்திரங்களிலும், (Kalpa (Vedanga)#Dharma Sutras|Vasistha Dharma Sutra) (I.8-9 and 12-13)  இந்தியத் துணைக் கண்டத்தின் மேற்கில்  தார் பாலவனத்தில் மறைந்த சரஸ்வதி ஆறு முதல் வடக்கில் இமயமலை அடிவாரம் வரையிலும்; தெற்கில் விந்திய மலைத் தொடர்கள் வரையிலும் பரவியிருந்த்தாக கூறுகிறது. 
 
போதயான தர்ம சூத்திரங்களில் ( 1.1.2.10)  மேற்கில் தோவாப் முதல் கிழக்கில் ஆதர்சனம் வரையிலும்; வடக்கில் இமயமலையின் தென்பகுதி முதல் தெற்கில் விந்திய மலைத்தொடர் வரையில் ஆரியவர்த்தப் பகுதி பரவியிருந்ததாக கூறுகிறது. 

## இதனையும் காண்க
*பிரம்மவர்த்தம்
* பரத கண்டம்

## மேற்கோள்கள்

### ஆதார நூற்பட்டியல்
* 
* 

பகுப்பு:இந்தியப் புவியியல் 
பகுப்பு:பண்டைய இந்தியா
பஞ்சாபி தந்தூர்

**பஞ்சாபி தந்தூர்** (*tandoor*, Gurmukhī:ਤੰਦੂਰ; Shahmukhi:تندور)  என்பது பஞ்சாபிய உணவு தயாரிப்பதற்குப் பயன்படுத்தப்படும் ஒரு பாரம்பரியக் களிமண் அடுப்பாகும். களிமண் அல்லது செங்கல் கொண்டு செய்யப்பட்டு, அதன் ஒருபுறமமைந்த திறப்பின் வழியே எரியூட்டப்படும் பஞ்சாபி பத்தியிலிருந்து தந்தூர்கள் வேறுபட்டவை. பஞ்சாபி பத்திகளின் மேற்புறம் உலோக மூடிகொண்டு மறைக்கப்பட்டு, புகை வெளியேற உருளைவடிவ புகைபோக்கிகளைக் கொண்டிருக்கும்.

ரொட்டி, நான் தயாரிப்பதற்காகப் பஞ்சாப் பகுதியிலுள்ள வீட்டு முற்றங்களில் வழக்கமாக தந்தூர்கள் அமைக்கப்பட்டிருக்கும். பஞ்சாபின் கிராமப்புறங்களில் சமுதாயத் தந்தூர்கள் உள்ளன. தந்தூரி கோழி தயாரிக்கவும் தந்தூர்கள் பயன்படுத்தப்படுகின்றன.

## வடிவமைப்பு
பஞ்சாபி தந்தூர் களிமண்ணால் மணிவடிவில் பூமிக்கடியில் அமைக்கப்பட்ட அடுப்பாகும். இந்த அடுப்புகளில் எரிப்பதற்கு விறகு அல்லது கரி பயன்படுத்தப்படுகிறது. அதன்மூலம் 480 பாகைகள் வரை வெப்பம் பெறப்படுகிறது. பஞ்சாபி தந்தூர்கள் தரைக்கு மேலும் அமைக்கப்படுகின்றன. பஞ்சாபி தந்தூரை ஒத்த தொல்பொருட்கள் சிந்து சமவெளிப்பகுதியில் கண்டெடுக்கப்பட்டிருந்தாலும் பிரிவினைக்கு முந்தைய பஞ்சாபின் சமையலோடுதான் பஞ்சாபி தந்தூரின் பயன்பாடு இணைக்கப்பட்டுள்ளது

## பயன்கள்
கறியுணவு வகைகளும் ரொட்டியும் தயாரிப்பதற்குப் பஞ்சாபியர்கள் தந்தூர் அடுப்பைப் பயன்படுத்துகின்றனர். பஞ்சாபி நாட்டுப்புறப் பாடல்களில் தந்தூரி அடுப்பு இடம்பெற்றுள்ளது. 1947 இல் நடந்த பிரிவினைக்குப் பின் இந்தியாவின் பிறபகுதிகளிலும் தந்தூரின் பயன்பாடு பரவியது. மேற்கு பஞ்சாபிலிருந்து தில்லி போன்ற பகுதிகளுக்கு குடிபெயர்ந்த மக்கள் தங்களுடன் தந்தூர்களையும் எடுத்து வந்தனர்.

## மேற்கோள்கள்

பகுப்பு:பஞ்சாபி பண்பாடு
பகுப்பு:பஞ்சாபி உணவு வகைகள்
ஆ. துரையரசன்

**ஆ. துரையரசன்** (அக்டோபர் 22, 1922 – ஏப்ரல் 10, 1998) ஓர் இந்திய அரசியல்வாதியும் தமிழ்நாடு சட்டமன்றத்தின் முன்னாள் உறுப்பினரும் ஆவார். புதுக்கோட்டை மாவட்டத்தின் தொகுதிகளில் ஒன்றான அறந்தாங்கி சட்டமன்றத் தொகுதியில் 1962, 1967 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில் திராவிட முன்னேற்றக் கழகம் சார்பாக போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## பொது வாழ்க்கை
1972 ஆம் ஆண்டு பிறந்தவர், இவர் பாலையவனம் ஜமீனின் இறுதியானவர். இவருக்கு இரண்டு சகோதரர்கள் உள்ளனர். இவருடைய மனைவி தர்மாம்பாள், மகன் துரை. தாமரை செல்வன் வணங்காமுடி பண்டாரத்தார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:1922 பிறப்புகள்
பகுப்பு:1998 இறப்புகள்
பகுப்பு:புதுக்கோட்டை மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
வெற்றுச் சுழற்சி

**வெற்றுச் சுழற்சி** *(Null cycle)* என்பது வளிமண்டல வேதியியலில், வேதிப்பொருள் சிற்றினங்கள் தங்களுக்குள் ஒன்றிணைந்து இறுதியில் நிகர உற்பத்தி அல்லது நிகர நீக்குதல் ஏதுமின்றி மாற்றமடையும் வினையூக்கச் சுழற்சியைக் குறிக்கிறது. அடுக்கு வளிமண்டலத்தில் இந்த வெற்றுச் சுழற்சி நிகழ்வானது வேற்றுநிலைத் தொடர் வினைகளில் முக்கியப்பங்கு வகித்து ஓசோன் அடுக்கு குறைவுக்கு காரணமாகிறது

அடுக்கு வளிமண்டலத்தில் ஓசோன் குறைவுக்கு நைட்ரசன் ஆக்சைடு இனங்களை ஈடுபடுத்துவதற்கு இத்தகைய ஒரு சுழற்சியே காரணமாகிறது.

NO + O3 → NO2 + O2
NO2 + O → NO + O2
Net: O + O3 → 2O2

என்பது ஒரு வினையூக்க சுழற்சி ஆகும்.

வழக்கமல்லாத ஆக்சிசன் சிற்றினங்களின் பாதுகாப்பை அனுமதிக்கும் NO2 வாயுவின் ஒளியாற்சுழற்சிக்கு சாத்தியமுள்ளதால், தொடர்புடைய வெற்றுச் சுழற்சி ஒளியாற்சுழற்சியுடன் போட்டியிடுகிறது.

NO + O3 → NO2 + O2
NO2 + hν → NO + O
Net: O3 + hν → O + O2

என்பதனால் O மற்றும் O3  இரண்டும் வேகமாக பரிமாறிக்கொள்ள இயலும். கடைசி சுழற்சியானது ஓசோன் நுகர்வு வீதத்தை பாதிப்பதில்லை. ஆனால் பகல்நேரத்தில் ஒளியாற்சுழற்சி நிகழும்போது இவ்வீதத்தைக் குறைக்கிறது. குளோரின், புரோமின் போன்ற தனியுறுப்புகளுடன் NO வாயுவும் வினைபுரிந்து வெற்றுச் சுழற்சிகளுக்கான பாதைக்கு வழிவகுக்கிறது.

Cl + O3 → ClO + O2
ClO + NO → Cl + NO2
NO2 + hν → NO + O
Net: O3 + hν → O + O2

முதன்மைச் சுழற்சிகள் என்ற பெயராலும் அழைக்கப்படும் பிற வெற்றுச் சுழற்சிகள், பயனுறத்தக்க வகையில் வினைத்திறமிக்க சிற்றினங்களைப் பிடித்து வைத்திருந்து தேக்கத்தை உற்பத்தி செய்கின்றன. இருநைட்ரசன் ஐந்தாக்சைடு உருவாக்கத்தை இதற்கு உதாரணமாகக் கூறலாம்.

NO2 + NO3 → N2O5

வளிமண்டலத்தில் இருக்கும் NOx குடும்ப சிற்றினத்தின் 10 சதவீதத்தை வழியடைத்து ஓசோனை அழிக்கும் வினையூக்க சுழற்சிகளின் ஆற்றலை இவ்வினை கட்டுப்படுத்துகிறது

## மேற்கோள்கள்


பகுப்பு:வளிமண்டல வேதியியல்
ஏ. ஆர். மாரிமுத்து

**ஆ. இரெ. மாரிமுத்து** ஓர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினரும் ஆவார். 1957 ஆம் ஆண்டில் நடந்த தமிழ்நாடு சட்டமன்றத் தேர்தலில் பிரஜா சோசலிச கட்சியின் சார்பில் தஞ்சாவூர் மாவட்டத்தின் அதிராம்பட்டினம் சட்டமன்றத் தொகுதியில் போட்டியிட்டு வெற்றிபெற்றார். (இத்தொகுதி 1952, 1957 மற்றும் 1962 தேர்தல்களுடன் கலைக்கப்பட்டது.) பின்னர் பட்டுக்கோட்டை சட்டமன்றத் தொகுதியில் 1967 மற்றும் 1971 சட்டமன்றத் தேர்தல்களில் பிரஜா சோசலிச கட்சியின் வேட்பாளராகவும், 1977 தேர்தலில் இந்திய தேசிய காங்கிரசின் வேட்பாளராகவும் போட்டியிட்டு வென்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:1925 பிறப்புகள்
அரி வம்சம்

**அரி வம்சம்** (Harivamsha) சமசுகிருதம் *(*, ),  எனும் பண்டைய பிராகிருத மொழியில் எழுதிய நூல், 16,374 செய்யுட்களுடன் கூடியது. இந்நூல் ஹரி எனப்படும் விஷ்ணுவின் எட்டாவது அவதாரத்தை விளக்கும் புராண நூலாகும். ஹரி வம்சம், மகாபாரதத்தின் இணைப்பு நூலாக கருதப்படுகிறது. இந்நூலை இயற்றியது வேத வியாசர் ஆவார். ஹரி வம்சம் ஆதி பருவம், விஷ்ணு பருவம் மற்றும் பவிஷ்ய பருவம் என மூன்று பருவங்களைக் கொண்டது.  

முதலிரண்டு பருவங்கள் ஹரியின் எட்டாவது அவதாரமான கிருஷ்ணரை குறித்து அதிக செய்திகள் கொண்டது. இந்த முதலிரண்டு நூல்கள் வைணவர்களால் அதிகம் போற்றப்படுகிறது.
 
ஆதி பருவத்தில், கிருஷ்ணரின் பிறப்பு, இளமையை விளக்குகிறது. விஷ்ணு பருவம், மகாபாரதத்தில் பாண்டவர்களுடனான தொடர்புகள் விளக்குவதுடன், பிரஸ்தானத்திரயங்களில் ஒன்றான பகவத் கீதை உபதேசம் அருச்சுனனுக்கு அருளப்படும் செய்திகள் உள்ளது. பவிஷ்ய பருவம், கலி யுகம் தொடர்பான செய்திகள்  விளக்கப்படுதுடன், உத்தவ கீதை உபதேசம் உத்தவருக்கு செய்திகள் அடங்கியது.

## மேற்கோள்கள்


## வெளி இணைப்புகtள்

*Original Sanskrit text online with English translation
*Manmatha Nath Dutt, Vishnu Purana, English Translation of Book 2 of Harivamsa (1896)
*Alexandre Langlois, Harivansa: ou histoire de la famille de Hari, French Translation of Harivamsa (1834)
*Discourse on Harvamsha by Dr Vyasanakere Prabhanjanacharya
*ஹரிவம்சம் தமிழில்

பகுப்பு:சமசுகிருத நூல்கள்
பகுப்பு:புராணங்கள்
பகுப்பு:மகாபாரதம் தொடர்பான நூல்கள்
பரத நாடு

**பரத நாடு** அல்லது **பரதர்கள்** அல்லது வரதர்கள் (Parada Kingdom)  ( **Varadas**, **Parita**)  இரும்புக் காலத்தைச் சேர்ந்த பண்டைய பரத கண்ட நாடுகளில் ஒன்றாகும். பரத நாட்டின் சரியான புவியியல் குறித்து அறியப்படவில்லை.
 
வாயு புராணத்தில் நடு ஆசியாவில் பாயும் ஆமூ தாரியா ஆற்றங்கரைகளில் வாழ்ந்த இன மக்களை **பரதர்கள்** அல்லது **வரதர்கள்** எனக் குறிப்பிடுகிறது.  மகாபாரதத்தில் பரதர் இன மக்களை, தற்கால சீனாவின் சிஞ்சியாங் பகுதியில் வாழ்ந்த மிலேச்ச இன மக்கள் என்றும், இராமாயணம், இம்மக்களை இமயமலை பகுதிகளில் வாழும் பழங்குடியின மக்கள் என்றும் குறித்துள்ளது.

## இதனையும் காண்க
*பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பரம காம்போஜ நாடு

**பரம காம்போஜ நாடு** (Parama Kamboja Kingdom) பரத கண்டத்திற்கு வெளியே, வடமேற்கில் தற்கால ஆப்கானித்தான், உஸ்பெகிஸ்தான் மற்றும் தஜிகிஸ்தான் நாடுகளின் பாமிர் மலைப் பகுதிகளை கொண்டிருந்தது.

## குருச்சேத்திரப் போரில்
குருச்சேத்திரப் போரில் 60,000 பரம காம்போஜப் படைவீரர்கள், பாண்டவர் அணியின் சார்பாக நின்று, கௌரவர் அணிப் படைகளை கடுமையாக எதிர்த்துப்  போரிட்டனர். 

## இதனையும் காண்க
*பரத கண்டம்
*காம்போஜர்கள்

## மேற்கோள்கள்


பகுப்பு:மகாபாரதத்தில் நாடுகள்
ஜலந்தர் தேவி தாலாப் கோயில்

**தேவி தாலாப் கோயில்** அல்லது **தேவி தாலாப் மந்திர்** (*Devi Talab Temple*) என்றறியப்படும் இந்த கோயில், இந்திய பஞ்சாப் பகுதியில் ஜலந்தர் நகரின் இதய பகுதியில் அமைந்துள்ளது. மிகவும் பிரசித்திபெற்ற இந்த ஆன்மிக தலமானது, 51 சக்தி பீடங்களில் ஒன்றாக புகழ் பெற்றுள்ளது. ஜலந்தர் நகர தொடருந்து நிலையத்திலிருந்து 1 கிலோமீட்டர் தொலைவில் அமைக்கப்பட்டுள்ள இக்கோயில், பஞ்சாப் ஜலந்தரின் புராதனக் கோயில்களில் ஒன்றாகும்.

## தல வரலாறு
நாட்டுப்புற கதைகளின்படி, தேவியின் வலது மார்பகம் இந்த தலத்தில் விழுந்ததாக கருதப்படுகிறது. உன்னதமான இக்கோயிலின் மேற்கூரை, தலைகீழ் கூம்பு வடிவத்தில் கட்டமைக்கப்பட்டு, தங்கத் தகடுகள் கொண்டு மூடப்பட்டுள்ளது. தல தெய்வமாக துர்க்கை (தமிழ்: கொற்றவை) வடிவில் சக்தி வீற்றுள்ள இந்த கோயிலில், பிஷான் பைரவ் எனும் பெயரில் சிவன் சிலையும் நிறுவப்பட்டுள்ளது.

## தலத் தகவல்
200 ஆண்டுகள் பழமையான இந்த தேவி தாலாப் கோயிலை, சமீபத்தில் புனரமைக்கப்பட்டு நவீனமயமாக்கப்பட்டது. புனித நீரால்  சுற்றிவளைக்கப்பட்ட இக்கோயில் குளத்தில் பக்தர்கள் புனித நீராடுகின்றனர். மேலும், ஒவ்வொரு ஆண்டும் டிசம்பர் மாதத்தில் அரிவல்லப் சங்கீத சம்மேளனம் (*Hariballabh Sangeet Sammelan*) எனும் இசை நிகழ்ச்சி இந்த கோயில் வளாகத்தில் நடத்தப்படுகிறது. முக்கியத்துவம் வாய்ந்த இந்நிகழ்வு, சுவாமி அரி வல்லப் (*Swami Hariballabh*) என்பவரின் நினைவாக நடத்தப்படுகிறது. இந்நிகழ்ச்சியில் கலந்துகொள்ளவும், கண்டு ரசிக்கவும்  நாடெங்கிலுமிருந்து ஏராளமான இசைக்கலைஞர்கள் மற்றும் ரசிகர்கள் இந்த கோயிலுக்கு வருகைபுரிகின்றனர். மேலும், இந்த கோயிலுக்கு அருகிலேயே ஒரு காளி கோயிலும், மற்றும் பிஷான் பைரவ் எனும் சிவன் கோயிலும்  முக்கியமான கோயிலாகும். அதோடு, அமர்நாத் குடைவரைக்கோயிலைப் போன்றே இந்த தேவி தலாப் கோயில் அமைந்திருப்பது குறிப்பிடத்தக்கது.

## சுற்றுலா தகவல்
தேவி தாலாப் கோயிலுக்கு வருகைதரும் சுற்றுலாப் பயணிகள் வசதிக்காக, ஜலந்தர் நகரத்தில் பயணிகளுக்கு ஏதுவாக எளிய, மற்றும் வசதியுடன் கூடிய பல விடுதிகள் உள்ளது. மேலதிக தகவல்களுக்கு பின்வரும் முகவரியில் தொடர்பு கொள்ளலாம்:.
* **முகவரி**: தேவி தாலாப் மந்திர்,தடா ஆர்.டி., ஜலந்தர் ஹெச்ஓ (HO), என்.ஆர் தொடருந்து நிலையம்ஜலந்தர்,பஞ்சாப், ,அஞ்சல் குறியீடு: 144001தொலைத்தொடர்பு எண்: 0181-2291252, 2293445

## புற இணைப்புகள்
* devitalabmandir.com | Mandir Devi Talab © 2012 | தேவி தாலாப் கோயிலின் ஆங்கில தகவல்கள்
*  www.youtube.com | Uploaded on 31 Oct 2010 | தேவி தாலாப் கோயில் பகுதியின் காணொளிக் காட்சிகள்

## சான்றாதாரங்கள்

* ஜலந்தர் தேவி தாலாப் கோயில் புறத்தோற்றம்

பகுப்பு:ஜலந்தர் மாவட்டம்
பகுப்பு:இந்திய பஞ்சாபில் உள்ள இந்துக் கோவில்கள்
புனித மிக்கேல் மலை, நோமண்டி

**புனித மிக்கேல் மலை** (*Le Mont-Saint-Michel*; ) என்பது நார்மாண்டியில் அமைந்துள்ள ஒரு தீவாகும். இது கிட்டத்தட்ட ஒரு கிலோமீட்டர் () தூரத்தில் கடற்கரையிலிருந்து வடமேற்கில் அமைந்துள்ளது. , தீவின் மக்கள் தொகை 44 ஆகும்.

## உசாத்துணை

## வெளி இணைப்புகள்

* Mont-Saint-Michel Celebrates 1,300 yrs of History
* Official Mont-Saint Michel Tourist site (English version) 
* Virtual recreation of Mont St. Michel in Second Life
* Pano at 360° of Mont St Michel
* INSEE population figures

பகுப்பு:பிரான்சில் உள்ள உலகப் பாரம்பரியக் களங்கள்
ஆமூ தாரியா

**ஆமூ தாரியா ஆறு** அல்லது **ஆக்சஸ் ஆறு** (Amu Darya or Oxus )  (, *Āmūdaryā*; , *Jihôn* or *Jayhoun*; , *Gozan*)

இது நடு ஆசியாவின் நீண்ட ஆறாகும்.  ஆமூ தாரியா ஆறு, ஆப்கானித்தானின் தூரக்கிழக்கில் உள்ள  பாமிர் மலைகளிலிருந்து உருவாகி, துருக்மேனிஸ்தானின் *கைசுல் கும்*  (Kyzyl Kum) பாலைவனத்தின்  வழியாக தஜிகிஸ்தான், உஸ்பெகிஸ்தான் நாடுகளை கடந்து இறுதியாக ஏரல் கடலில் கலக்கிறது.

ஆமூ தாரியா ஆறு 2400 கிலோ மீட்டர் நீளம் கொண்டது; ஆற்றின் வடிநிலப் பரப்பு  534739 சதுர கிலோ மீட்டர் ஆகும்.  

பண்டைய காலத்தில் ஆமூ தாரியா ஆறு பாரசீகம் மற்றும் தூரான் நாடுகளுக்கு இடையே எல்லையாக இருந்தது.

## ஆமூ தாரியா ஆற்றின் வேறு பெயர்கள்

 

*  இந்தோ ஆரிய மக்களால் **வக்சு ஆறு** என அழைக்கப்பட்டது. 

* பண்டைய ஆப்கானியர்களால் **கோசான் ஆறு** என அழைக்கப்பட்டது. 

* உரோமானியர்கள் இலத்தீன் மொழியில்  **ஆக்சஸ்** (Ōxus) என   அழைக்கப்பட்டது. கிரேக்க மொழியில் **அக்சோஸ்**  (Oxos) -    என அழைக்கப்பட்டது. 

* துருக்மேனிஸ்தான் நாட்டில் உள்ள ஆமூ நகரத்தின் பெயரால் இந்த ஆற்றிக்கு ஆமூ தாரியா என்ற பெயர் வரக் காணமாயிற்று. தாரியா என்ற பாரசீக மொழிச் சொல்லிற்கு ஆறு எனப் பொருள். 

* பண்டைய அரேபியர்கள் கோசான் ஆறு என்றும், பின்னர் **ஜெய்ஹான் ஆறு** என்று அழைத்தனர்.
## இதனையும் காண்க
* சிர் தாரியா
* ஏரல் கடல்
* கிசில்கும் பாலைவனம்

## மேற்கோள்கள்

## மேலும் படிக்க
* Curzon, George Nathaniel. 1896. *The Pamirs and the Source of the Oxus*. Royal Geographical Society, London. Reprint: Elibron Classics Series, Adamant Media Corporation. 2005.  (pbk;  (hbk).
* Gordon, T. E. 1876. *The Roof of the World: Being the Narrative of a Journey over the high plateau of Tibet to the Russian Frontier and the Oxus sources on Pamir*. Edinburgh. Edmonston and Douglas. Reprint by Ch'eng Wen Publishing Company. Taipei. 1971.
* Toynbee, Arnold J. 1961. *Between Oxus and Jumna*. London. Oxford University Press.
* Wood, John, 1872. *A Journey to the Source of the River Oxus*. With an essay on the Geography of the Valley of the Oxus by Colonel Henry Yule. London: John Murray.

பகுப்பு:ஆசிய ஆறுகள்
பகுப்பு:ஆப்கானித்தானின் புவியியல்
புலிந்தர்கள்

**புலிந்தர்கள்** (Pulindas)   (சமஸ்கிருதம்: पुलिंद) பண்டைய பரத கண்டத்தின் மத்திய இந்தியாவின் விந்திய மலைத்தொடர்களில் வாழ்ந்த மலைவாழ் இன மக்கள் ஆவார். அசோகரின் தூண்களில் (கி மு 269  - 231)  புலிந்தர்களையும், அவர்களது தலைநகரமான புலிந்த நகரத்தையும், அதனருகில் வாழ்ந்த வேற்று இன மக்களையும் குறித்துள்ளது. புலிந்த நகரம், தற்கால மத்தியப் பிரதேச மாநிலத்தின் ஜபல்பூராக இருக்கலாம் எனக் கருதப்படுகிறது. புலிந்தர்களை, விந்திய மலைத்தொடர்கள் மற்றும் சாத்பூரா மலைத்தொடர்களில் வாழும் மலைவாழ் பழங்குடியினரான பில் மக்களாக இருக்கலாம் என கருதுகிறார்கள்.

புலிந்தர்கள், இமயமலை மற்றும் அசாம் மலைப்பகுதிகளில் வாழ்ந்த கிராதர்களுடன் தொடர்புடைய மலைவாழ் பழங்குடி மக்கள் என்றும் சிலர் கருதுகின்றனர்.

## மகாபாரதக் குறிப்புகள்
குருச்சேத்திரப் போரில், புலிந்தர்கள் ஈட்டி, வில், அம்புகளுடன், கௌரவர் அணி சார்பாக போரிட்டனர்.

## மேற்கோள்கள்


பகுப்பு:பண்டைய இந்திய இனக்குழுக்கள்
ரெய்க் கிராமம்

**ரெய்க்  மலை** (*Reiek*) என்ற சுற்றுலா தளம் மிசோரம் தலைநகர் அய்ஸோலில் இருந்து 29 கி.மீ தொலைவில் அமைந்துள்ளது. இது 1538 மீட்டர் உயரத்தில் அய்ஸோலை சுற்றியுள்ள மலைகலையும் பள்ளதாக்குகளை பார்ப்பதற்கு ஏற்றார்போல் அமைந்துள்ளது. வானம் தெளிவாக இருக்கும் சமயத்தில் இதன் உச்சியில் இருந்து பங்களாதேஷ் சமவெளிகளை காணமுடியும். ரெய்க் மலை முழுவதும் பசுமையான மிதவெப்ப மரங்களும், புதர்களுமே சூழ்ந்துள்ளன.
## மாதிரி கிராமம்
ரெய்க்கில் உள்ள மாதிரி கிராமம் பல்வேறு மிசோ துணை பழங்குடியினரின் தனித்துவமான பாரம்பரிய வீடுகள் குடில்களைக் கொண்டது. மிசோ குழுத் தலைவரின் வீடு, மணமாகதவர்கள் மற்றும் விதவையின் தங்குமுறை ஆகியவற்றை உருவாக்கி பராமரித்து வருகிறது மிசோரம் மாநில சுற்றுலாத் துறை. வீடுகளும் அலங்கரிக்கப்பட்டு பார்வையாளர் வீரமிக்க மலையக மக்களின் போற்றுத்ல்குரிய கால கண்ணோட்டத்தை தருகிறது. நவீன வளர்ச்சியினால் மிசோக்களின் வாழ்க்கை முறை எத்தகைய மாற்றங்களை பெற்றுள்ளது என்பதை காட்டுவதற்காக சில நவீன மிசோ வீடுகளும் அருகினில் கட்டப்பட்டுள்ளது. சுற்றுலாத்துறைக்கு ஒரு உணவகமும் தங்கும் வசதியும் உள்ள உல்லாசபோக்கிடமும் இங்குள்ளது.இங்குதான் வருடாந்திர அந்தூரியம் திருவிழா நடைபெறுகிறது. இங்கு வருவதற்கு ஏப்ரல் மாதம் தான் சிறந்த காலம்.

## அந்தூரியம் திருவிழா
அந்தூரியம் திருவிழா என்பது அந்தூரியம் பூக்கள் வளர்ப்பை ஊக்குவிக்கவும் சுற்றுலா பயணிகளுக்கு மிசோக்களின் உயர்ந்த மரபுகளையும், வழக்கங்களை தெரியபடுத்தவும் ரெய்க் மலையில் நடத்தபடுகிறது. மத்திய அரசின் நிதி நல்கையின் கீழ் சுற்றுலாத் துறையும், தோட்ட கலைத் துறையும் சேர்ந்து ஆண்டுதோறும் இந்த அந்தூரியம் திருவிழா நடத்தபடுகிறது. அந்தூரிய பூக்கள் பயிரிடுதல், ஊக்குவித்தல் மற்றும் சந்தைபடுத்துதலோடு அழகான மிசோரமை பார்ப்பதற்கு அதிக சுற்றுலா பயணிகளை வரவைப்பது என இரு நோக்கங்களை இந்த திருவிழா கொண்டுள்ளது.
## வனவிலங்கு
ரெய்க் மலைகள் மனதை கவரும் பல வகையான பறவைகளின் வீடாக திகழ்கிறது, மிக உயரத்தில் பறக்கும் அரிய வகை வல்லூருக்களும் (Peregrine falcon) இதில் அடங்கும். வலது உச்சியில் பெரிய பாறாங்கல் போன்ற பெரிய பாறை வெளியே நீட்டி கொண்டிருக்கிறது. சுற்றுசூழல் மற்றும் வன துறையும் சேர்ந்து மலையேற்றம் மேற்கொள்ளும் பயணிகளை ஊக்குவிக்க உள்ளுர் மக்கள் பயன்படுத்துகின்றனர்.

## மேற்கோள்கள்

பகுப்பு:மிசோரத்தில் சுற்றுலாத்துறை
பகுப்பு:மிசோரத்தின் புவியியல்
உத்தர குரு

**உத்தர குரு** (Uttara Kuru), பண்டைய பரத கண்டத்திற்கு வடக்கில் இமயமலையில் அமைந்த வேத கால  நாடுகளில் ஒன்றாகும். இந்நாடு குரு நாட்டின் வடக்கில் அமைந்திருந்தது. 

## மகாபாரதக் குறிப்புகள்
* தருமன் செய்த இராசசூய வேள்விக்கான நிதியைத் திரட்ட, அர்ஜுனன் பரத கண்டத்தின் வடக்கு, வடமேற்கு நாடுகள்மீது படையெடுத்து வென்று  நிதி திரட்டச் செல்கையில், உத்தர குரு எனப்படும்  *வட குரு*   நாட்டை அடைந்தான். 

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
இந்தியத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம், 2016

இந்தியத் துடுப்பாட்ட அணி தற்போது மேற்கிந்தியத் தீவுகளில் 2016 சூலை 9 முதல் ஆகத்து 22 வரை நான்கு தேர்வுத் துடுப்பாட்ட தொடர் ஆட்டங்களில் பங்குகொண்டது.

இந்திய அணியின் இச்சுற்றுப் பயணத்தின் போது மேலும் மூன்று பன்னாட்டு இருபது20 (இ20ப) போட்டிகளை நடத்துவது தொடர்பாக 2016 சூலையில் இந்தியத் துடுப்பாட்டக் கட்டுப்பாடு வாரியம் மேற்கிந்தியத் தீவுகளின் துடுப்பாட வாரியத்துடன் பெச்சுவார்த்தையில் ஈடுபட்டது. ஆகத்து இறுதியில் புளோரிடாவில் போட்டிகளை நடத்தலாம் என மேற்கிந்திய குழு தெரிவித்தது. 2016 ஆகத்து 2 இல், இந்தியக் குழு இரண்டு இ20ப போட்டிகளை அமெரிக்காவின் புளோரிடாவில் 2016 ஆகத்து 27-28களில் நடத்துவதற்கு இணங்கியது.

தேர்வுத் தொடரை இந்தியா 2–0 என்ற கணக்கிலும், இ20ப தொடரை மேற்கிந்தியத் தீவுகள் 1–0 என்ற கணக்கிலும் வென்றன.

## அணிகள்

## தேர்வுத் தொடர்
### 1வது தேர்வு

### 2வது தேர்வு

### 3வது தேர்வு

### 4வது தேர்வு

## இ20ப தொடர்

### 1வது இ20ப

### 2வது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:மேற்கிந்தியத் தீவுகளில் துடுப்பாட்டம்
பகுப்பு:2016 இல் விளையாட்டுகள்
பகுப்பு:இந்தியாவில் துடுப்பாட்டம்
பகுப்பு:ஐக்கிய அமெரிக்காவில் துடுப்பாட்டம்
தசார்னம்

**தசார்னம்** (Dasharna)  (சமஸ்கிருதம்:दशार्ण ) பண்டைய பரத கண்டத்தின்,  கிழக்கு மால்வா பகுதியில் இருந்த ஜனபத நாடுகளில் ஒன்றாகும். இதன் தலைநகர் தற்கால விதிஷா ஆகும்.

தசான் ஆறு மற்றும் பேட்வா ஆறுகளுக்கிடையே, மால்வா பகுதியில் தசார்ன நாடு அமைந்திருந்தது.  தசார்ன ஜனபத நாட்டை அக்காரா என்றும் அழைப்பர். மேலும் முதலாம் ருத்திரதாமனின் ஜூனாகத் கல்வெட்டுகளில் தசார்ன நாட்டை  *அக்காரா*   என்று குறித்துள்ளார். 

## மகாபாரதக் குறிப்புகள்
மகாபாரதக் குறிப்புகளின் படி, சேதி நாட்டு மன்னர் வீரபாகுவின் மனைவியும்; விதர்ப்ப நாட்டு மன்னர் பீஷ்மகனின் மனைவியும், தசார்ன நாட்டு மன்னரின் மகள்கள் ஆவார்.

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
லாஸ் லாகாஸ் சரணாலயம்

**லாஸ் லாகாஸ் சரணாலயம்** (*Las Lajas Sanctuary*; எசுப்பானியம்: *Santuario de Las Lajas*) என்பது ஒரு சிறிய பசிலிக்கா கிறித்தவத் தேவாலயம் ஆகும். இது தென் கொலொம்பியா அமைந்துள்ளது. இது குயட்டரா ஆற்றின் செங்குத்துப் பள்ளத்தாக்கின் உள்ளே கட்டப்பட்டுள்ளது.

தற்போதுள்ள தேவாலயம் கோதிக் மறுமலர்ச்சிப் பாணியில் 1916 இற்கும் 1944 இற்கும் இடைப்பட்ட ஆண்டில் கட்டப்பட்டது. *லாஸ்* என்ற சொல் களிப்பாறையை ஒத்த தட்டையான படிவுப் பாறை வகையில் இருந்து உருவானது.

## உசாத்துணை

## வெளி இணைப்புகள்

* El Santuario de Nuestra Señora de Las Lajas, en Ipiales, Colombia 
* "Feast Days of Our Lady"

பகுப்பு:கொலம்பியாவில் கிறித்தவக் கோவில்கள்
தாகனு அனல் மின் நிலையம்

**தாகனு அனல் மின் நிலையம்** *(Dahanu Thermal Power Station)* இந்தியாவின் மகாராட்டிர மாநிலம் பால்கர் மாவட்டத்தில் கடற்கரையோர தாகனு நகரில் தாகனு அனல் மின் நிலையம் அமைக்கப்பட்டுள்ளது. மும்பை-அகமதாபாத் தொடருந்து தடத்தில் மும்பைக்கு வெளியே 120 கிலோமீட்டர் தொலைவிலும், மும்பை-அகமதாபாத் – தில்லி தேசிய நெடுஞ்சாலை எண் எட்டுக்கு 20 கிலோமீட்டர் தொலைவிலும் இம்மினுற்பத்தி நிலையம் அமைந்துள்ளது. ரிலையன்சு தாகனு அனல் மின் நிலையம் என்ற பெயராலும் அழைக்கப்படும் இம்மின்னுற்பத்தி நிலையத்தில், நிலக்கரி எரிபொருளாகப் பயன்படுத்தப்படுகிறது. தாகனு அனல் மின் நிலையம் பெரும்பாலும் ஆங்கில எழுத்துகளில் சுருக்கமாக டி.டி.பி.எசு என்ற சுருக்கப் பெயராக அடையாளப்படுத்தப்படுகிறது. ரிலையன்சு உள்கட்டமைப்பு நிறுவனம் இம்மின்னுற்பத்தி நிலையத்தை நிர்வகிக்கிறது. 

தாகனு அனல் மின் நிலையத்தில் மொத்தமாக 500 மெகாவாட் மின்னுற்பத்தி செய்யக்கூடிய இரண்டு மின்னுற்பத்தி அலகுகள் (2X250 மெகாவாட்) அமைந்துள்ளன. 1995 ஆம் ஆண்டு துவக்கப்பட்ட இம்மின்னுற்பத்தி நிலையம் 1996 முதல் வர்த்தக முறையில் மின்னுற்பத்தி செய்து வருகிறது.

## மேற்கோள்கள்

பகுப்பு:மகாராட்டிர அனல் மின் நிலையங்கள்
பகுப்பு:மகாராட்டிரம்
பாவோய் தேவாலயம்

**பாவோய் தேவாலயம்** (*Paoay Church*) எனப் பொதுவாக அறியப்படும் **புனித அகுஸ்தின் தேவாலயம்** (*Saint Augustine Church*; எசுப்பானியம்: *Iglesia de San Agustín de Paoay*) பிலிப்பீன்சு நாட்டில் பாவோய் பகுதியிலுள்ள ஒரு கத்தோலிக்க திருச்சபை கிறித்தவத் தேவாலயம் ஆகும். 1710 இல் கட்டி முடிக்கப்பட்ட இது கட்டத்தின் பக்கங்களிலும் பின்னும் உள்ள பிரமாண்ட சுவர் தாங்கி அமைப்பால் பிரபல்யம் பெற்றது. இது பிலிப்பீன்சு அரசாங்கத்தினால் 1973 இல் தேசிய கலாச்சாரச் சொத்தாகப் பிரகடணப்படுத்தப்பட்டதுடன், 1993 இல் உலகப் பாரம்பரியக் களம் பிலிப்பீன்சிலுள்ள பரூக் தேவாலயங்களின் கீழும் பிரகடணப்படுத்தப்பட்டது.

## உசாத்துணை

## வெளி இணைப்புகள்

பகுப்பு:பிலிப்பீன்சுவில் கிறித்தவக் கோவில்கள்
இமயமலை நாடு

**இமயமலை நாடு** (Himalaya kingdom) பண்டைய பரத கண்டத்தின் வடக்கில் இமயமலையில் அமைந்த பண்டைய நாடுகளில் ஒன்றாகும். மலைகள் சூழ்ந்த இமயமலை நாட்டைப் பற்றி புராணங்கள்  மற்றும் மகாபாரத இதிகாசம் விளக்கமாக குறிக்கிறது.
இந்நாட்டின் ஆட்சியாளர் இமாவன் ஆவார். இவரின் மகள், தவமிருந்து சிவனை மணந்த பார்வதி ஆவார். 
## மகாபாரதக் குறிப்புகள்
தருமன் நடத்தும் இராசசூய வேள்விக்காக திறையை வசூலிப்பதற்கு அருச்சுனன், பரத கண்டத்தின் வடக்கு திசையில் உள்ள  இமயமலை நாடுகளை நோக்கி படையெடுத்துச் செல்கையில் உத்தர குரு,  நேபா நாடு,  பர்வத நாடு, கிண்ணர நாடு, கிம்புருச நாடு, கிராத நாடு, குஹ்யர்களால் ஆளப்படும் **ஹாராடகம்** போன்ற நாடுகளை வெற்றி கொண்டார்.

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பர்வத நாடு

**பர்வத நாடு** (Parvatas Kingdom)  *பர்வதம்*   என்ற சமஸ்கிருத மொழிச் சொல்லிற்கு மலை எனப் பொருள்படும். பண்டைய பரத கண்டத்து நாடான  பர்வத நாடு, இமயமலை நாடுகளில் ஒன்றாக மகாபாரதம் கூறுகிறது. 

பர்வத நாட்டு பர்வதர்கள் குருச்சேத்திரப் போரில் கலந்து கொண்டனர்.

## மகாபாரதக் குறிப்புகள்

### கிருஷ்ணரின் படையெடுப்புகள்
கிருஷ்ணர் வென்ற நாடுகளை பட்டியலிடும் போது பர்வத நாடும் ஒன்றாக உள்ளது.  

### குருச்சேத்திரப் போரில்
குருச்சேத்திரப் போரில் பர்வத நாட்டுப் படைகள் கௌரவர் அணியில் இணைந்து பாண்டவர் அணிக்கு எதிராகப் போரிட்டனர். 

பர்வத நாட்டவர்களுடன், சமசப்தர்கள், காம்போஜர்கள், சகர்கள், மிலேச்சர்கள் மற்றும் யவனர்களை அருச்சுனன் வென்றழித்தான். 

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பெமா காண்டு

**பெமா காண்டு** என்பவர் அருணாச்சல பிரதேசத்தின் முதல்வர் ஆவார். இவர் 2011 ஆம் ஆண்டு உயிரிழந்த, முன்னாள் முதல்வர் டோர்ஜீ காண்டுவின் முதல் மகன் ஆவார். இவர்தான் இந்தியாவின் மிகவும் இளம் வயது முதல்வராவார்.
தந்தையின் மறைவைத் தொடர்ந்து நடந்த தேர்தலில் சட்டமன்றத்துக்குப் போட்டியிட்டு, 2011 இல் முதல் முறையாக சட்டசபைக்குள் நுழைந்தார். பின் 2014ல் நடந்த தேர்தலில், முக்தோ தொகுதியில் இருந்து போட்டியின்றி வென்றார்.
இவர் தில்லி பல்கலைக் கழகத்தின் இந்துக் கல்லூரியில் பட்டப்படிப்பு பயின்றவர். 
இதற்கு முன் நபம் துக்கி அமைச்சரவையில் மாநில நீர்வளம் மற்றும் சுற்றுலாத் துறை அமைச்சராகப் பணியாற்றியுள்ளார். நுபம் துகி அரசுக்கு எதிராக கலிகோ புல் தலைமையில் அவரது ஆதரவு சட்டமன்ற உறுப்பினர்களுடன் ஆட்சியைக் கவிழ்த்தபோது,  தனது அமைச்சர் பதவியைவிட்டு விலகினார். இதற்கிடையில் நுபம் துகி தொடர்ந்த வழக்கில் ஆளுநர் ஆட்சியைக் கலைத்தது செல்லாது என உச்சநீதிமன்றம் தீர்ப்பளித்ததைத் தொடர்ந்து. நபம் துக்கி மீண்டும் முதல்வராகப் பொறுப்பேற்றார். சட்டமன்றம் கூடியபோது நபம் துக்கியும், சட்ட மன்ற உறுப்பினர்களும் ஒருமனதாக, பெமா காண்டுவை புதிய முதல்வராகத் தேர்ந்தெடுத்தனர்.

## மேற்கோள்கள்

பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச முதலமைச்சர்கள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
முய்ஃபாங்

**முய்ஃபாங்** *(Hmuifang)* இந்தியாவின் மிசோரம் மாநிலம் அய்சோலில் உள்ள ஒரு சுற்றுலா தலம் ஆகும். அய்சோலில் இருந்து 50 கி.மீ தொலைவில் உள்ள இந்த மலைகள் 1619 மீட்டர் உயரத்தில் அமைந்தது மட்டுமில்லாமல், இனக்குழு தலைமையின் கீழ் இருந்தது போன்று இன்னமும் அதன் கன்னித் தன்மை மாறாமல் உள்ளது. லுங்லேய் செல்லும் வழியில் முய்ஃபாங் அமைந்துள்ளது.

## வரலாறு

மலைகள் உள்ள கிராமங்களை ஆண்ட முன்னாள் குழு தலைவர் லல்லியான்வுங்காவின் விவசாய நிலத்தின் வலது பக்கத்தில் முய்ஃபாங் தங்கும் விடுதி கட்டப்பட்டுள்ளது. துரியல் ஆறின் பிறப்பிடமாகவும் முய்ஃபாங் விளங்குகிறது.

## தல்பாவாங் குட்

தல்பாவாங் குட் எனும் மிசோ திருவிழா ஆண்டுதோறும் சுற்றுலாத் துறையினரால் சுற்றுலாவை ஊக்குவிக்க முய்ஃபாங் கில் நடத்தபடுகிறது. செரொ, செய்லம் மற்றும் செளலாகி போன்ற நடன வகைகள் பார்வையாளர்களுக்கு இத்திருவிழாவில் அரங்கேற்ற படுகின்றன.

## மேற்கோள்கள்

பகுப்பு:மிசோரத்தில் சுற்றுலாத்துறை
பகுப்பு:மிசோரத்தின் புவியியல்
கிண்ணர நாடு

**கிண்ணரர்கள்** (Kinnara Kingdom) பண்டைய பரத கண்டத்தின் இமயமலை  பகுதிகளில் வாழ்ந்த உயர் சக்தி மனிதர்களாக புராணங்களும், மகாபாரதமும் கூறுகிறது. கிண்ணர நாட்டில் வாழும் மக்களை கிண்ணரர்கள் அழைக்கப்படுகின்றனர்.

புராணங்கள் கிண்ணரர்களை குதிரை கழுத்து மனிதர்கள் எனக் கூறுகிறது. கிண்ணரர்கள் மனிதர்களை விட உயர் சக்தி கொண்டவர்களாகவும்; இந்திரன் போன்ற தேவர்களை விட சக்தி குறைந்தவர்களாகவும் புராணங்கள் கூறுகிறது.

கிண்ணரர்கள் மேல் பாதி மனித உடலும்; கீழ் பாதி குதிரை உடலும் கொண்டவர்கள் என மகாபாரத இதிகாசம் வருணிக்கிறது. கிண்ணரர்கள் இமயமலையில் உயரத்தில் வாழ்பவர்கள் என்றும்; சிறந்த குதிரைப்படை வீரர்கள் என்றும்; கந்தர்வர் மற்றும் கிம்புருசர்களுடன் தொடர்புடையவர்கள் என்றும் மகாபாரதம் விளக்குகிறது. 

## கிண்ணரர்களின் வாழிடங்கள்
இமயமலையில் குறைந்த உயரத்தில் உள்ள மந்தார மலையில் (தற்கால இமாசலப் பிரதேசம்) கிண்ணரர்கள் வாழ்ந்ததாகக் கருதப்படுகிறாது.

## பிற இனத்தவர்களுடான உறவுகள்
கவர்ச்சியான இன மக்களான நாகர்கள், உரகர்கள், பன்னகர்கள், சுபர்ணர்கள், வித்தியாதரர்கள், சாரணர்கள், வாலகில்யர்கள், பிசாசர்கள், கந்தர்வர்கள், அரம்பையர்கள், கிம்புருசர்கள், யட்சர்கள், யட்சினிகள், அசுரர்கள்,
அரக்கர்கள்  மற்றும் வானரர்களுடன் தொடர்புறுத்தி கிண்ணர மக்கள் பேசப்படுகிறார்கள். 
  (1-18), (2-10), (3-82,84,104,108,139,200,223,273) (4-70), (5-12), (7-108,160), (8-11), (9-46), (12- 168,227,231,302,327,334,(13-58,83,87,140), (14-43,44,88,92).

## இதனையும் காண்க
* கணங்கள்
* பரத கண்டம்
* கிம்புருசர்கள்

## மேற்கோள்கள்

## வெளி இணைப்புகள்
*  Ancient Indian History- Voices from the past

பகுப்பு:மகாபாரதத்தில் நாடுகள்
ஜலந்தர் துளசி கோயில்

**துளசி கோயில்** (*Tulsi Temple*) (வடமொழி:துளசி மந்திர்) என அழைக்கப்படும் இக்கோயில், இந்திய பஞ்சாப் மாகணத்தின் ஜலந்தர் நகரில் அமைந்துள்ளது. ஜலந்தரின் புகழ் பெற்ற ஒரு நினைவுச் சின்னமாகவும்,  மற்றும் பண்டைய கோயிலாகவும் உள்ள இது, முற்காலத்தில் **விருந்தா தேவி கோயில்** என அழைக்கப்பட்டது.

## தல வரலாறு
தற்போதுள்ள துளசி கோயில், விருந்தா தேவியின் நினைவாக நிர்மாணிக்கப்பட்டதாக அறியப்படுகிறது. 'விருந்தா தேவி' என்பவள், ஒரு அரக்கர் குல அரசனான 'ஜலந்தரா' என்பவனின் மனைவி என்று கூறப்படுகிறது. மேலும், அதற்கு ஆதாரமாக இக்கோயிலுக்கு அருகில் ஜலந்தரா (*நீருக்கு, வடமொழியில் ஜலம் என்று பொருள்*) என்ற புனித குளமொன்று உள்ளது, அக்குளத்தில் ஜலந்தரா அரசன் நாள்தோறும் குளிக்கப் பயன்படுத்தியதாக அப்பகுதியில் நம்பப்படுகிறது.

## தலத் தகவல்
துளசி கோயிலுக்கு அருகில், துர்க்கையின் (தமிழ்: கொற்றவை) மாற்றொரு அவதாரமான அன்னபூர்ணா தேவியின் சிலை நிறுவப்பட்ட ஒரு குடைவரை காணப்படுகிறது. இந்து மரபில் உணவு மற்றும் தானிய செழிப்புக்கான கடவுளாக இந்த அன்னபூர்ணா தேவி என்பது குறிப்பிடத்தக்கது. மேலும், இந்த துளசி கோயிலின் வளாகத்திலேயே அமைந்துள்ள மற்றுமொரு சன்னிதி, சீதலா தேவி கோயில். இக்கோயில், ஜலந்தர் நகரத்தை ஒத்த பழமையை உடையதாக கருதப்படுகிறது. இவை தவிர இந்த கோயில் பிரகாரத்தில் சிவன் கோயில் ஒன்றும், மற்றும் பிரம குண்டம் போன்ற இதர ஆன்மீக அம்சங்களும் இடம் பெற்றுள்ளன.

## சுற்றுலா தகவல்
ஜலந்தர் துளசி கோயில் சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அளிக்க தனி அலுவலகம் உள்ளது. மேலும், சுற்றுலாப் பயணிகள் வசதிக்காக, ஜலந்தர் நகரத்தில் பயணிகளின் வசதிக்கேற்ப எளிய, மற்றும் சொகுசுகளுடன் கூடிய பல விடுதிகள் உள்ளது. மேலுமறிய பின்வரும் முகவரியில் தொடர்பு கொள்ளலாம்.
* **முகவரி**: சுற்றுலா தகவல் அலுவலகம்இளைஞர் விடுதிஅமிருதசரசு, பஞ்சாப், தொலைத்தொடர்பு எண்: 91-183-2231452, 91-183-2231452.

## புற இணைப்புகள்
* www.nativeplanet.com (ஆங்கிலம்) | Tulsi Mandir, Jalandhar
* ஜலந்தர் துளசி கோயில் படிமம்
* ஜலந்தர் துளசி கோயில் அருகிலுள்ள அன்னபூர்ணா கோயிலின் காணொளிப்பதிவு

## சான்றாதாரங்கள்

பகுப்பு:ஜலந்தர் மாவட்டம்
பகுப்பு:இந்திய பஞ்சாபில் உள்ள இந்துக் கோவில்கள்
வணக்கம்

thumb|வணக்கம் தெரிவிக்கும் ஒரு சிலை.
**வணக்கம்** () என்பது தமிழ் கலாச்சாரத்தில் மரபாகும். இது வணங்குதல், தொழுதல், அன்பொழுகல், போற்றுதல், வாழ்த்துதல், வரவேற்றல், நன்றி உரைத்தல் போன்ற பல பொருள்களைக் கொண்டு காணப்படுகிறது. 

இது இடத்துக்கு இடம், வணக்கம் பெறும் நபர் என்பதைப் பொறுத்து மாறுபட்டுக் காணப்படும். இறை வணக்கம் என்பது இறைவனை வழிபடுதலை அல்லது இறைவனை வணங்குதலைக் குறிக்கும்.

திருக்குறளில் குறிப்பிட்டுள்ள ஒரு வணக்கம்:
கோளில் பொறியின் குணமிலவே எண்குணத்தான்
தாளை வணங்காத் தலை. (திருக்குறள் 9) 

## இவற்றையும் பார்க்க
* தமிழ்த்தாய் வாழ்த்து

## உசாத்துணை

பகுப்பு:தமிழர் பண்பாடு
பகுப்பு:முத்திரைகள்
புனித மிக்கேல் சிற்றாலயம், எகில்ல

**புனித மிக்கேல் சிற்றாலயம்** (*Saint-Michel d'Aiguilhe*) என்பது பிரான்சின் எகில்ல என்னும் இடத்திலுள்ள ஒரு சிற்றாலயம் ஆகும். 969 இல் எரிமலைக் குமிழ் மீது கட்டப்பட்ட இச்சிற்றாலயம்  உயரமுடையது. பாறையில் செதுக்கப்பட்ட 268 படிகள் மூலம் இதனை அடையலாம்.

1429 இல், ஜோன் ஆஃப் ஆர்க்கின் தாயார் இங்கு வந்து வேண்டுதல் செய்யதாகக் குறிப்பிடப்படுகிறது..

## உசாத்துணை

பகுப்பு:பிரான்சியக் கிறித்தவக் கோவில்கள்